Ես հստակ կասեմ մեկ բան, հանրահավաքի ժանրը պահանջում է հանրահավաքի ելույթ: Համաձայնության կառավարությունը սահմանադրական կարգի վերականգնման եւ թավշյա հեղափոխության արդյունքն է: Կարծում եմ՝ պետք չէ նեղվել հանրահավաքային ոճաբանությունից, որը պահանջված է այսօր: Ակնհայտ է մի բան. միեւնույն է անկախ ամեն ինչից ՀՀ-ում գործում են իշխանության ինստիտուտները, լավ են գործում, թե վատ դրա վերաբերյալ յուրաքանչյուրն ունի իր կարծիքը: Իմ գնահատմամբ, որ լավ չեն գործում, վատ են գործում եւ փոփոխություններ են անհրաժեշտ բոլոր ոլորտներում եւ բնագավառներում, սակայն որեւէ մեկը չի դադարեցնում Հայաստանի Սահմանադրության գործունեությունը: Բոլորս առաջնորդվելու ենք ՀՀ Սահմանադրությամբ եւ օրենքներով, ինչը եւ անում է Նիկոլ Փաշինյանը: Չմոռանանք, որ Սահմանադրությունը երկրորդ կետով հայտարարում է, որ ՀՀ-ում իշխանությունը պատկանում է ժողովրդին, այն սոցիալական, ժողովրդավարական եւ այլ պետություն է: Այսինքն՝ մենք պետք է նկատի ունենանք, որ Սահմանադրությունը ժողովրդին միշտ էլ տալիս է կառավարելու հնարավորություն, բայց կառավարման հնարավորությունը իրագործում է համապատասխան գործիքակազմով, որի մեջ է մտնում ԱԺ-ն, դատական համակարգը եւ այլն: